Ehdotus NEUVOSTON PÄÄTÖS AKT–EU-ministerineuvostossa esitettävästä Euroopan unionin kannasta Etelä-Sudanin tasavallan asemaan suhteessa Afrikan, Karibian ja Tyynenmeren valtioiden ryhmän jäsenten sekä Euroopan yhteisön ja sen jäsenvaltioiden väliseen kumppanuussopimukseen /* COM/2012/0213 final - 2012/0107 (NLE) */





PERUSTELUT Afrikan, Karibian ja Tyynenmeren valtioiden ryhmä, jäljempänä ’AKT-valtiot’, sekä Euroopan yhteisö ja sen jäsenvaltiot allekirjoittivat Cotonoussa (Beninissä) 23. kesäkuuta 2000 kumppanuussopimuksen, jäljempänä ’Cotonoun sopimus’. AKT-valtiot sekä Euroopan yhteisö ja sen jäsenvaltiot allekirjoittivat Luxemburgissa 25. kesäkuuta 2005 sopimuksen Cotonoun sopimuksen muuttamisesta. Muutettu Cotonoun sopimus tuli sen 93 artiklan 3 kohdan mukaisesti voimaan 1. heinäkuuta 2008 sen jälkeen, kun Euroopan yhteisö ja sen jäsenvaltiot sekä kaksi kolmasosaa AKT-maista oli ratifioinut sen. AKT-maat ja Euroopan unioni allekirjoittivat Ouagadougoussa 22. kesäkuuta 2010 sopimuksen Cotonoun sopimuksen muuttamisesta toisen kerran. Tätä sopimusta on sovellettu väliaikaisesti 31. lokakuuta 2010 alkaen. Etelä-Sudanissa järjestettiin vuoden 2005 kokonaisvaltaisen rauhansopimuksen mukainen kansanäänestys itsemääräämisoikeudesta, ja sen seurauksena Etelä-Sudan julistautui 9. heinäkuuta 2011 virallisesti itsenäiseksi Sudanista. Etelä-Sudanin tasavallan ulkoasioiden ja kansainvälisen yhteistyön ministeri Nhial Deng Nhial esitti Euroopan unionin pääsihteeristön kautta toimittamassaan, 20. maaliskuuta 2012 päivätyssä kirjeessään AKT–EU-ministerineuvostolle virallisen hakemuksen Cotonoun sopimukseen liittymiseksi sen 94 artiklan mukaisesti. Etelä-Sudanin tasavalta toivoi, että sille myönnettäisiin tarkkailijan asema siihen saakka, kun liittymismenettely on saatu päätökseen, jotta se voisi osallistua Cotonoun sopimuksella perustettujen yhteisten toimielinten toimintaan. Euroopan unionin olisi vastattava vastata myönteisesti näihin pyyntöihin, jotka olisi hyväksyttävä AKT–EU-ministerineuvoston virallisella päätöksellä 14.–15. kesäkuuta 2012 Vanuatulla pidettävässä kokouksessa. Tarkkailijan asema olisi myönnettävä siihen asti kun Etelä-Sudanin tasavallan viranomaiset tallettavat liittymisasiakirjan, mikä on määrä tehdä viimeistään 20. marraskuuta 2012. Etelä-Sudan voi kuitenkin tallettaa liittymisasiakirjan aikaisemminkin. Euroopan parlamentille tiedotetaan asiasta Euroopan unionin toiminnasta tehdyn sopimuksen 218 artiklan 10 kohdan mukaisesti. Tämän vuoksi komissio ehdottaa, että neuvosto hyväksyy liitteenä olevan ehdotuksen EU:n kannaksi, joka koskee Etelä-Sudanin tasavallan asemaa suhteessa muutettuun Cotonoun sopimukseen. 2012/0107 (NLE) Ehdotus NEUVOSTON PÄÄTÖS AKT–EU-ministerineuvostossa esitettävästä Euroopan unionin kannasta Etelä-Sudanin tasavallan asemaan suhteessa Afrikan, Karibian ja Tyynenmeren valtioiden ryhmän jäsenten sekä Euroopan yhteisön ja sen jäsenvaltioiden väliseen kumppanuussopimukseen EUROOPAN UNIONIN NEUVOSTO, joka ottaa huomioon Euroopan unionin toiminnasta tehdyn sopimuksen ja erityisesti sen 217 artiklan yhdessä 218 artiklan 9 kohdan kanssa, ottaa huomioon Euroopan komission ehdotuksen, sekä katsoo seuraavaa: (1) Afrikan, Karibian ja Tyynenmeren valtioiden ryhmän jäsenten sekä Euroopan yhteisön ja sen jäsenvaltioiden välillä Cotonoussa 23 päivänä kesäkuuta 2000 allekirjoitettu kumppanuussopimus[1], sellaisena kuin se on muutettuna ensimmäistä kertaa Luxemburgissa 25 päivänä kesäkuuta 2005[2], jäljempänä ’Cotonoun sopimus’, tuli voimaan 1 päivänä heinäkuuta 2008 sopimuksen 93 artiklan 3 kohdan mukaisesti. Cotonoun sopimusta muutettiin toisen kerran Ouagadougoussa 22 päivänä kesäkuuta 2010[3]. Cotonoun sopimuksen toista muutosta on sovellettu väliaikaisesti 31 päivästä lokakuuta 2010[4]. (2) Cotonoun sopimuksen 94 artiklan mukaan jonkin valtion tekemä sopimukseen liittymistä koskeva hakemus esitetään AKT–EU-ministerineuvostolle sen hyväksyttäväksi. (3) Etelä-Sudanin tasavalta esitti 20 päivänä maaliskuuta 2012 Cotonoun sopimuksen 94 artiklan mukaisesti hakemuksen Cotonoun sopimukseen liittymiseksi ja pyysi tarkkailijan asemaa, joka mahdollistaisi maan osallistumisen Cotonoun sopimuksella perustettujen yhteisten toimielinten toimintaan siihen asti kun liittymismenettely on saatu päätökseen. (4) Euroopan unionin olisi hyväksyttävä AKT–EU-ministerineuvoston hyväksyntä Etelä-Sudanin liittymiselle ja Etelä-Sudanin tarkkailijan asema 20 päivään marraskuuta 2012 asti; Etelä-Sudanin tasavallan olisi talletettava liittymisasiakirjansa viimeistään edellä mainittuun päivämäärään mennessä Euroopan unionin neuvoston pääsihteeristön ja AKT-valtioiden sihteeristöön, jotka ovat sopimuksen tallettajia. (5) Tämän vuoksi olisi aiheellista muodostaa AKT–EU-ministerineuvostossa esitettävä EU:n kanta näihin pyyntöihin, ON HYVÄKSYNYT TÄMÄN PÄÄTÖKSEN: Ainoa artikla AKT–EU-ministerineuvostossa esitettävänä Euroopan unionin kantana on hyväksyä tähän päätökseen liitettyyn AKT–EU-ministerineuvoston päätösluonnokseen sisältyvien ehtojen nojalla Etelä-Sudanin tasavallan hakemus Luxemburgissa ja Ouagadougoussa muutettuun Cotonoun sopimukseen liittymiseksi ja pyyntö saada tarkkailijan asema. Tarkkailijan asema on voimassa 20 päivään marraskuuta 2012 asti. Etelä-Sudanin tasavallan on talletettava liittymisasiakirja Euroopan unionin neuvoston pääsihteeristöön ja AKT-valtioiden sihteeristöön ennen kyseistä päivämäärää. AKT–EU-ministerineuvoston päätösluonnokseen tehtävistä muodollisista ja vähäisistä muutoksista voidaan sopia tätä päätöstä ja sen liitettä muuttamatta. Tehty Brysselissä Neuvoston puolesta Puheenjohtaja LIITE Luonnos AKT–EU-MINISTERINEUVOSTON päätös N:o…/…., annettu…… Etelä-Sudanin tasavallan tarkkailijan asemasta ja sitä seuraavasta liittymisestä Afrikan, Karibian ja Tyynenmeren valtioiden ryhmän jäsenten sekä Euroopan yhteisön ja sen jäsenvaltioiden väliseen kumppanuussopimukseen AKT–EU-MINISTERINEUVOSTO, joka ottaa huomioon Afrikan, Karibian ja Tyynenmeren valtioiden ryhmän jäsenten sekä Euroopan yhteisön ja sen jäsenvaltioiden välisen kumppanuussopimuksen, joka allekirjoitettiin Cotonoussa 23 päivänä kesäkuuta 2000[5], sellaisena kuin sen on ensimmäisen kerran muutettuna Luxemburgissa 25 päivänä kesäkuuta 2005[6] ja toisen kerran Ouagadougoussa 22 päivänä kesäkuuta 2010[7], jäljempänä ’Cotonoun sopimus’, ja erityisesti sen 94 artiklan, ottaa huomioon AKT–EY-ministerineuvoston työjärjestyksen vahvistamisesta 8 päivänä maaliskuuta 2005 tehdyn AKT–EY-ministerineuvoston päätöksen N:o 1/2005[8] ja erityisesti sen 8 artiklan 3 kohdan, sekä katsoo seuraavaa: 1) Cotonoun sopimus tuli voimaan sen 93 artiklan 3 kohdan mukaisesti 1 päivänä heinäkuuta 2008. Sitä muutettiin ensimmäisen kerran Luxemburgissa 25 päivänä kesäkuuta 2005 ja toisen kerran Ouagadougoussa 22 päivänä kesäkuuta 2010. Toista muutosta on sovellettu väliaikaisesti 31 päivästä lokakuuta 2010[9]. 2) Cotonoun sopimuksen 94 artiklan mukaan jonkin valtion tekemä sopimukseen liittymistä koskeva hakemus esitetään AKT–EU-ministerineuvostolle sen hyväksyttäväksi. 3) Etelä-Sudanin tasavalta esitti 20 päivänä maaliskuuta 2012 Cotonoun sopimuksen 94 artiklan mukaisesti hakemuksen Cotonoun sopimukseen liittymiseksi ja pyysi tarkkailijan asemaa, joka mahdollistaisi maan osallistumisen Cotonoun sopimuksella perustettujen yhteisten toimielinten toimintaan siihen asti kun liittymismenettely on saatu päätökseen. 4) Tarkkailijan aseman olisi jatkuttava 20 päivään marraskuuta 2012 asti. Etelä-Sudanin tasavallan olisi talletettava liittymisasiakirja Cotonoun sopimuksen tallettajille eli Euroopan unionin neuvoston pääsihteeristöön ja AKT-valtioiden sihteeristöön ennen kyseistä päivämäärää, ON PÄÄTTÄNYT SEURAAVAA: 1 artikla Liittymistä koskevan hakemuksen ja tarkkailijan asemaa koskevan pyynnön hyväksyminen Hyväksytään Etelä-Sudanin hakemus liittyä Afrikan, Karibian ja Tyynenmeren valtioiden ryhmän jäsenten sekä Euroopan yhteisön ja sen jäsenvaltioiden välillä Cotonoussa 23 päivänä kesäkuuta 2000 allekirjoitettuun kumppanuussopimukseen, sellaisena kuin se on ensimmäisen kerran muutettuna Luxemburgissa 25 päivänä kesäkuuta 2005 ja toisen kerran muutettuna Ouagadougoussa 22 päivänä kesäkuuta 2010. Etelä-Sudanilla on tarkkailijan asema 20 päivään marraskuuta 2012 asti. Sen on talletettava liittymisasiakirja Cotonoun sopimuksen tallettajille eli Euroopan unionin neuvoston pääsihteeristöön ja AKT-valtioiden sihteeristöön ennen kyseistä päivämäärää. 2 artikla Voimaantulo Tämä päätös tulee voimaan sitä päivää seuraavana päivänä, jona se hyväksytään. Tehty AKT–EU-ministerineuvoston puolesta Puheenjohtaja [1] EYVL L 317, 15.12.2000, s. 3. [2] Sopimus Afrikan, Karibian ja Tyynenmeren valtioiden ryhmän jäsenten sekä Euroopan yhteisön ja sen jäsenvaltioiden välillä Cotonoussa 23 päivänä 2000 allekirjoitetun kumppanuussopimuksen muuttamisesta (EUVL L 209, 11.8.2005, s. 27). [3] Sopimus Afrikan, Karibian ja Tyynenmeren valtioiden ryhmän jäsenten sekä Euroopan yhteisön ja sen jäsenvaltioiden välillä Cotonoussa 23 päivänä 2000 allekirjoitetun ja ensimmäisen kerran Luxemburgissa 25 päivänä kesäkuuta 2005 muutetun kumppanuussopimuksen muuttamisesta (EUVL L 287, 4.11.2010, s. 3). [4] AKT–EU-ministerineuvoston päätös N:o 2/2010, tehty 21 päivänä kesäkuuta 2010, EUVL L 287, 4.11.2010, s. 68. [5] EYVL L 317, 15.12.2000, s. 3. [6] Sopimus Afrikan, Karibian ja Tyynenmeren valtioiden ryhmän jäsenten sekä Euroopan yhteisön ja sen jäsenvaltioiden välillä Cotonoussa 23 päivänä kesäkuuta 2000 allekirjoitetun kumppanuussopimuksen muuttamisesta (EUVL L 209, 11.8.2005, s. 27). [7] Sopimus Afrikan, Karibian ja Tyynenmeren valtioiden ryhmän jäsenten sekä Euroopan yhteisön ja sen jäsenvaltioiden välillä Cotonoussa 23 päivänä 2000 allekirjoitetun ja ensimmäisen kerran Luxemburgissa 25 päivänä kesäkuuta 2005 muutetun kumppanuussopimuksen muuttamisesta (EUVL L 287, 4.11.2010, s. 3). [8] EUVL L 95, 14.4.2005, s. 44. [9] AKT–EU-ministerineuvoston päätös N:o 2/2010, tehty 21 päivänä kesäkuuta 2010, EUVL L 287, 4.11.2010, s. 68.